ร้านนี้เป็นอีกหนึ่งร้านในดวงใจเลยทีเดียว ที่ทำอาหารฝรั่งรสชาติแบบฝรั่งๆ และมีการบริการที่ดีและเป็นกันเอง 
ตอนไปทานร้านนี้ครั้งแรกเมื่อปีก่อนค่ะ เป็นร้านที่หลายๆคนว่าไกลแต่เราว่าไม่ได้ไกลมากขนาดนั้น ถ้าขับตรงจากเอกมัยมาทางเลียบทางด่วนเรื่อยๆก็ไม่ได้ไกล ติดตรงที่จอดรถหายากนิดนึง

พูดถึงอาหาร เราชอบพวกพาสต้าของร้านนี้มาก ชอบ chilli bacon น้องพนักงานบอกเป็นเมนูแนะนำ เราชอบรสจัดไปทีไรก็จะสั่งจานนี้เสมอ และอีกจานที่เราชอบมากคือฟอกาเซีย เค้าบอกว่าเป็นสูตรของที่ร้านที่จะใช้ขนมปังมาทำเป็นแป้งรีดบางๆและใส่เบคอนชีสอบ แป้งบางกรอบและเครื่องเยอะค่ะ ส่วนเครื่องดื่มแนะนำน้ำผลไม้แก้วใหญ่ และกาแฟก็ดีเช่นกัน เราชอบ flat white ของที่นี่
ปกติคุณพ่อคุณแม่เราจะไม่ชอบอาหารฝรั่งเท่าไหร่แต่ร้านนี้เค้าทานได้ไม่เคยติเลย
การบริการก็เป็นกันเอง พนักงานทุกคนอัธยาศัยดีและมักจะเตือนก่อนสั่งอาหารว่าพี่คะเยอะแล้วค่ะ 5555 เราก็อ่ะเหรอคะ อาหารจะช้าบ้างถ้าคนเยอะๆเช่นวันเสาร์อาทิตย์ เพราะน้องบอกว่าครัวทำใหม่ทีละจาน ฟอกาเซียยังรีดแผ่นแป้งทีละจานเลยค่ะ เราเลยเข้าใจ

คิดว่าร้านนี้ใส่ใจกับคุณภาพอาหารสมราคา กินเยอะมากหารกับเพื่อนคนนึงไม่เคยเกิน 500บาทเลยค่ะ เรายอมขับรถจากทองหล่อมากินร้านนี้เลยเพราะคิดว่าคุ้มค่ามาก 

จานสุดท้ายที่อยากให้ลองคือ เฟร้นโทส ขนมปังทำเอง ใส่เครื่องเยอะมากตู้มมาก สรุปคือว่าร้านนี้เลยถ้าอยากทานอาหารฝรั่งบรรยากาศสบายๆ มากับเพื่อนหรือครอบครัวก็ได้ค่ะ